તમારા પગારના દિવસે તમે ઘરે રીક્ષા કરી કોથળામાં પગાર લાવશો, અને પગારના દિવસ થી બે દિવસ તમારે ત્યાં નોટ્સ અલગ કરવાનું કામ ચાલશે કારણ કે બેંક તમને નોટો સ્ટેપલ કરીને નહીં, કોથળામાં એડજસ્ટ કરીને આપશે. બેંકમાં પૈસા ભરવા જશો ત્યારે કોથળાના વજન પરથી નક્કી થશે કે તેમાં કેટલા રૂપિયા થશે…દા.ત. સો સો ની નોટ નો કોથળો પાંચ કિલો વજન કરે તો એક લાખ થાય (કોથળાના ચાર હજાર અલગ). વાળ કપાવવા માટે હજામ પાંચ પાંચ હજાર લેશે, તો રેલ્વેની પ્લેટફોર્મ ટીકીટ હશે સૌથી સસ્તી, ફક્ત ચાર હજાર, શ્રી લાલુ પ્રસાદ યાદવ ત્યારેય રેલ્વે મિનિસ્ટર હશે.